Dilip Lokre blogg: 2014
कहते हैं चुनाव लोकतंत्र का महा कुम्भ होता है। किंतु चौदह सालों की बजाय हर साल होता है। हर साल क्या हर महीने ही होता है। और हर महीने भी क्या जी हर दिन ही होता है। कभी लोकसभा का कभी विधानसभा का। कभी नगर निगम का कभी पंचायत का। न हो तो कभी पार्टी अध्यक्ष का तो कभी नई पार्टी का। हाँ..... जिसे पार्टी बदलना हो उसे भी तो बड़ा सोच समझ कर करना पड़ता है चुनाव। पार्टी के अंदर भी ये चुनाव बड़ा मुश्किल होता है कि बूढ़ा कौन जवान कौन। मुश्किल होता है कि कोप भवन में रहना है या नहीं और यदि रहना है तो कितने दिन। और यह चुनना तो बिलकुल ही आसान नहीं कि चुनाव कहाँ से लढना है। चुनाव आते ही सभी व्यस्त हो जाते है। सरकार पार्टी चुनाव आयुक्त कलेक्टर प्रधान मंत्री मुख्यमंत्री मंत्री संत्री अधिकारी बाबू चपरासी पत्रकार सिपाही शिक्षक सब, सब, सब। काम कुछ नहीं भी हो तो यही दिखाना होता है कि बहुत काम है। सबके पास एक ही जवाब होता है ' भाई चुनाव में ड्यूटी है बाद में आना'। ऐसे दिनों में ड्यूटी केंसल करवाना टेढी खीर होती है। किंतु कई सूरमा इस खीर को खाने में भी बड़े एक्सपर्ट होते है।
Mobile No. 9425082194 प्रस्तुतकर्ता
vyang Dilip Lokre Indore